Mosuli në shkatërrim ndërsa ushtria irakiane bën përparime kundër Shtetit Islamik
Disa qytetarë thonë se pa shërbimet bazë të qytetit, mund t’i bashkohen mijëra njerëzve të zhvendosur nga luftimet
Ndërsa focat irakiane përparojnë në Mosul, ushtarët thonë se kjo betejë është ndryshe nga shumica e atyre që kanë luftuar më parë kundër Shtetit Islamik, për shkak të numrit të madh të civilëve në rrezik të kapen në mes të zjarrit. Banorët e qytetit që kanë mbetur pas, përveç rrezikut se mund të plagosen ose të vriten, jetojnë me pak ujë dhe pa energji elektrike. Kjo është rruga për në Mosul, e sheshuar dhe e braktisur nga militantët e Shtetit Islamik dhe të tjerët. Në qytet, telat elektrike janë prerë dhe makina të shkatërruara nga bombat janë kudo në rrugë. Ushtarët luftojnë nga çatitë, ndërsa militantët e armatosur në dhëmbë të Shtetit Islamik vazhdojnë të rezistojnë edhe pse po tërhiqen dalë ngadalë. Në shumë aspekte, thonë ushtarët, kjo betejë është e para e këtij lloji kundër Shtetit Islamik sepse po ndeshen me ta në qytetin më të populluar që ata kanë patur nën kontroll në Irak. thotë kapiteni Raad Qasim i ushtrisë irakiane. Luftimet vazhdojnë, dhe familjet thonë se nuk kanë energji elektrike, kanë pak për të ngrënë dhe së shpejti do të mbeten pa ujë. Shërbimet e qytetit siguroheshin nga militantët e Shtetit Islamik, por i ndërprenë kur forcat irakiane arritën në vend. thotë Nathir, një banor i Mosulit. Në periferi të qytetit, civilët e plagosur mbërrijnë çdo ditë me dhjetëra për trajtim në qendrën shëndetsore atje, para se të transportohen në spital. Zyrtarët irakianë thonë se mund të duhen disa muaj për çlirimin e Mosulit.